CELEX: 62012TN0049
Language: hu
Date: 2012-02-07 00:00:00
Title: T-49/12. sz. ügy: 2012. február 7-én benyújtott kereset — Lafarge kontra Bizottság

14.4.2012   
            
            
               HU
            
            
               Az Európai Unió Hivatalos Lapja
            
            
               C 109/20
            
         2012. február 7-én benyújtott kereset — Lafarge kontra Bizottság
   (T-49/12. sz. ügy)
   2012/C 109/44
   Az eljárás nyelve: francia
   
      Felek
   
   
      Felperes: Lafarge (Párizs, Franciaország) (képviselők: A. Winckler, F. Brunet és C. Medina ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               az EUMSZ 263. cikk alapján semmisítse meg az 1/2003/EK tanácsi rendelet 24. cikke (1) bekezdése d) pontjának alkalmazására vonatkozó eljárásban a COMP/39520 — „cement és kapcsolódó termékek”-ügyben 2011. november 25-én hozott C(2011) 8890 európai bizottsági határozatot;
            
         
               —
            
            
               az Európai Bizottságot kötelezze az összes költség viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalap az 1/2003 rendelet (1) megsértésén alapul, mivel a Bizottság túllépte az 1/2003 rendelet 24. cikke (1) bekezdésének d) pontjában ráruházott hatásköröket, amikor megkövetelte, hogy a felperes erősítse meg, hogy válasza teljes, helyes és pontos, vagy közölje a hiányzó információkat vagy a szükséges pontosításokat annak érdekében, hogy a válasz teljes, helyes és pontos legyen.
            
         
               2.
            
            
               A második jogalap az arányosság elvének megsértésén alapul, mivel a Bizottság túllépte a követett célkitűzés elérésével arányos és az ehhez szükséges mértéket, amikor olyan határozatot fogadott el, amely megkövetelte, hogy a felperes megerősítse a válaszának teljes, helyes és pontos jellegét, vagy azt, hogy közölje a hiányzó információkat vagy a szükséges pontosításokat annak érdekében, hogy a válasz teljes, helyes és pontos legyen, noha a kért információk terjedelmére tekintettel az ilyen megerősítés lehetetlen, és a Bizottság megfelelőbb intézkedéseket is hozhatott volna annak biztosítása érdekében, hogy a felperes válasza hitelt érdemlő alapot jelenthessen a vállalkozások magatartásainak az EUMSZ 101. és 102. cikkel való összeegyeztethetőségének értékeléséhez.
            
         
               3.
            
            
               A harmadik jogalap a védelemhez való jog és a tisztességes eljáráshoz való jog megsértésén alapul, mivel a megtámadott határozat megköveteli, hogy a felperes lemondjon minden, a válaszát kísérő fenntartásról, noha a kért információk összetettségére tekintettel számos esetben önkényesen kellett eljárnia.
            
         
               4.
            
            
               A negyedik jogalap a gondos ügyintézés elvének megsértésén alapul, mivel a megtámadott határozatot az ügynek a felperes válaszában hivatkozott sajátos elemeit figyelmen kívül hagyva, és anélkül hozták meg, hogy őt előzetesen meghallgatták volna.
            
         
      (1)  Az [EUMSZ 101.] és az [EUMSZ 102.] cikkben meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL 2003. L 1., 1. o.; magyar nyelvű különkiadás 8. fejezet, 2. kötet, 205. o.).